# SYDDANSK UNIVERSITET 10. juni 2015

 GS

Referat af møde i det humanistiske fakultets Ph.d.-udvalg den 26. maj 2015.

Til stede var: Carl Bache, Peter Simonsen, Lars Frode Frederiksen, Nina Bonderup Dohn (lync), Iben E. Andersen, Jette Ernst.

Fraværende med afbud var: Nils Arne Sørensen, Maria Mortensen, Hanne Bjerre Cowling, Line Mex-Jørgensen.

Ad 1. Meddelelser.

Formanden orienterede om:

Det næste velkomstkursus og vejlederkursus.

Buddyordningen – praksis er, at studenterrepræsentanter i Ph.d.-udvalget fungerer som buddies for de enkelte FU-programmer. I år er der imidlertid ikke valgt en studenterrepræsentant med tilknytning til FU-programmet Filosofi, Uddannelsesvidenskab og Medier. Formanden har gjort programlederen opmærksom på dette forhold. Medlemmerne fandt det vigtigt, at der er en buddy på samtlige FU-programmer, hvorfor der tages kontakt til en tidligere buddy for at høre om der er interesse for at påtage sig opgaven. Hvis dette ikke er tilfældet, vil der først blive udpeget en buddy på FU-programmet til september.

Ad 2. Godkendelse af ph.d.-plan/addendum.

310592 – Ph.d.-udvalget godkendte ph.d.-planen.

220482 – Ph.d.-udvalget godkendte ph.d.-planen.

140476 – Ph.d.-udvalget godkendte ph.d.-planen.

280975 – Ph.d.-udvalget godkendte addendum.

160983 – Ph.d.-udvalget godkendte addendum.

Ad 3. Co-author statement.

Ph.d.-udvalgets formand redegjorde for udkastet og fremlagde et forslag. Fokus var her vendt mod en fyldigere beskrivelse af medforfatterskabet, og at det er corresponding author/førsteforfatter, der er ansvarlig for udfyldelse af skema, mens øvrig(e) medforfatter(e) blot underskriver. Ved uenighed indleveres særskilt skema.

Der udspandt sig en drøftelse, der mundede ud i en godkendelse af forslaget med den tilføjelse, at de meget grove foruddefinerede procentsatser for den ph.d.-studerendes indsats blev erstattet af en mulighed for mere præcise angivelser.

Udkastet rettes på den baggrund til og udsendes til skriftlig høring i Ph.d.-udvalget. *Der er efterfølgende ikke fremkommet bemærkninger, hvorfor skemaet lægges ud på Ph.d.-skolens hjemmeside.*

Ad 4. Eventuelt.

Intet.

Carl Bache

Ph.d.-udvalgsformand

 /

 Gitta Stærmose

 Sekretær